**Προτεινόμενες τροπολογίες του βουλευτή κ. Πανίκου Λεωνίδου εκ μέρους της κοινοβουλευτικής ομάδας του Δημοκρατικού Κόμματος, Άριστου Δαμιανού, Ανδρέα Πασιουρτίδη και Γιώργου Κουκουμά εκ μέρους της κοινοβουλευτικής ομάδας ΑΚΕΛ-Αριστερά-Νέες Δυνάμεις, Κωστή Ευσταθίου εκ μέρους ΕΔΕΚ Σοσιαλιστικό Κόμμα και Χαράλαμπου Θεοπέμπτου εκ μέρους του Κινήματος Οικολόγων-Συνεργασία Πολιτών για το νομοσχέδιο «Ο περί Οικογενειακών Δικαστηρίων (Τροποποιητικός) Νόμος του 2018»**

|  |  |
| --- | --- |
| Α. | Γίνεται εισήγηση για τροποποίηση του άρθρου 6 του νομοσχεδίου, με το οποίο τροποποιείται το άρθρο 6 του βασικού νόμου, ώστε να προστεθεί, αμέσως μετά το προτεινόμενο νέο εδάφιο (2), το ακόλουθο νέο εδάφιο: |
|  |  |
|  |  | «(3) Οι δικαστές των Οικογενειακών Δικαστηρίων, εφόσον κρίνουν ότι είναι προς το συμφέρον του παιδιού, δύνανται να διατάσσουν αυτεπαγγέλτως την παροχή συμβουλευτικής και/ή ψυχολογικής στήριξης σε παιδί, χωρίς να απαιτείται συγκατάθεση των γονέων του: |
|  |  |  |
|  |  |  Νοείται ότι, η αντιμισθία του προσώπου το οποίο παρέχει συμβουλευτική ή/και ψυχολογική στήριξη στο παιδί καταβάλλεται από τον ένα ή και τους δύο διαδίκους, αναλόγως της απόφασης του Οικογενειακού Δικαστηρίου.»ꞏ και |
|  |  |  |
|  | **Επεξήγηση:** Με την προτεινόμενη τροπολογία σκοπείται η παροχή δυνατότητας στα Οικογενειακά Δικαστήρια να διατάσσουν αυτεπαγγέλτως την παροχή συμβουλευτικής και/ή ψυχολογικής στήριξης σε παιδί, χωρίς να απαιτείται η συγκατάθεση των γονέων του σε περίπτωση κατά την οποία η λήψη της εν λόγω απόφασης είναι αναγκαία προς το συμφέρον του παιδιού. |
|  |
| Β. | Γίνεται εισήγηση, ώστε να προστεθεί, αμέσως μετά το άρθρο 14, το ακόλουθο νέο άρθρο: |
|  |  |
|  | «Τροποποίηση του βασικού νόμου με την προσθήκη των νέων άρθρων 17Α και 17Β. | 15. Ο βασικός νόμος τροποποιείται με την προσθήκη, αμέσως μετά το άρθρο 17, των ακόλουθων νέων άρθρων: |
|  |  |  |
|  |  | “Εξουσία Οικογενειακών Δικαστηρίων για ρύθμιση οικογενειακών σχέσεων με την καταχώρισημίας αίτησης. | 17Α.-(1) Τα Οικογενειακά Δικαστήρια δύνανται, με την καταχώριση μίας αίτησης ενός εκ των συζύγων ή και των δύο (2) συζύγων από κοινού, να επιλαμβάνονται της εκδίκασης υποθέσεων σχετικά με τις σχέσεις συζύγων και σχέσεις γονέων και τέκνων στην οποία να περιλαμβάνονται θέματα που αφορούν τη γονική μέριμνα, τη διατροφή, την οικογενειακή στέγη και τη χρήση κινητής περιουσίας. |
|  |  |  |  |
|  |  |  |  (2) Τα Οικογενειακά Δικαστήρια, στο πλαίσιο της εκδίκασης των προβλεπόμενων στις διατάξεις του εδαφίου (1) υποθέσεων, δύνανται να διατάσσουν όπως στην έκθεση, η οποία συντάσσεται από τις Υπηρεσίες Κοινωνικής Ευημερίας του Υφυπουργείου Κοινωνικής Πρόνοιας σχετικά με την κοινωνικοοικονομική κατάσταση των διαδίκων, περιλαμβάνεται κατάσταση εισοδημάτων αμφότερων των διαδίκων. |
|  |  |  |  |
|  |  | 14 του 1960 50 του 1962 11 του 1963 8 του 1969 40 του 1970 58 του 1972 1 του 1980 35 του 1982 29 του 1983 91 του 1983 16 του 1984 51 του 1984 83 του 1984 93 του 1984 18 του 1985 71 του 1985 89 του 1985 96 του 1986 317 του 1987 49 του 1988 64 του 1990 136 του 1991 149 του 1991 237 του 1991 42(Ι) του 1992 43(Ι) του 1992 102(Ι) του 1992 26(Ι) του 1993 82(Ι) του 1995 102(Ι) του 1996 4(Ι) του 1997 53(Ι) του 1997 90(Ι) του 1997 27(Ι) του 1998 53(Ι) του 1998 110(Ι) του 1998 34(Ι) του 1999 146(Ι) του 1999 41(Ι) του 2000 32(Ι) του 2001 40(Ι) του 2002 80(Ι) του 2002 140(Ι) του 2002 206(Ι) του 2002 17(Ι) του 2004 165(Ι) του 2004 268(Ι) του 2004 21(Ι) του 2006 99(Ι) του 2007 170(Ι) του 2007 76(Ι) του 2008 81(Ι) του 2008 118(Ι) του 2008 119(Ι) του 2008 36(Ι) του 2009 129(Ι) του 2009 138(Ι) του 2009 19(Ι) του 2010 166(Ι) του 2011 30(Ι) του 2013 46(Ι) του 2014191(Ι) του 2014 29(Ι) του 2017109(Ι) του 20175(Ι) του 2020102(Ι) του 2020199(Ι) του 202070(Ι) του 2022146(Ι) του 2022168(Ι) του 2022. | 17Β.-(1) Τηρουμένων των διατάξεων του άρθρου 32 του περί Δικαστηρίων Νόμου, Οικογενειακό Δικαστήριο δύναται, αυτεπαγγέλτως ή ύστερα από αίτηση ενός εκ των συζύγων ή και των δύο (2) συζύγων από κοινού, να εκδώσει, εντός εύλογου χρονικού διαστήματος, προσωρινό διάταγμα, με το οποίο να ρυθμίζονται οι σχέσεις των συζύγων και οι σχέσεις των γονέων και τέκνων σχετικά με θέματα τα οποία αφορούν τη γονική μέριμνα, τη διατροφή, την οικογενειακή στέγη και τη χρήση κινητής περιουσίας: |
|  |  |  |  |
|  |  |  |  Νοείται ότι, η αίτηση η οποία υποβάλλεται για έκδοση προσωρινού διατάγματος δυνατό να περιλαμβάνει πέραν του ενός θέματος, ως αυτά αναφέρονται πιο πάνω, για προσωρινή ρύθμιση αυτών: |
|  |  |  |  |
|  |  |  |  Νοείται περαιτέρω ότι, ο ίδιος δικαστής επιλαμβάνεται όλων των υποθέσεων που αφορούν τα πιο πάνω θέματα μεταξύ των ίδιων διαδίκων.”.». |
|  |  |  |  |
|  | **Επεξήγηση:** Με την προτεινόμενη τροπολογία σκοπείται η παροχή εξουσίας στα Οικογενειακά Δικαστήρια όπως- |
|  | α. | με την καταχώριση μίας αίτησης, επιλαμβάνονται της εκδίκασης υποθέσεων σχετικά με τις σχέσεις συζύγων και σχέσεις γονέων και τέκνων οι οποίες αφορούν τη γονική μέριμνα, τη διατροφή, την οικογενειακή στέγη και τη χρήση κινητής περιουσίας, στο πλαίσιο της εκδίκασης των οποίων δύνανται να διατάσσουν όπως, στην έκθεση η οποία συντάσσεται από τις Υπηρεσίες Κοινωνικής Ευημερίας του Υφυπουργείου Κοινωνικής Πρόνοιας σχετικά με την κοινωνικοοικονομική κατάσταση των διαδίκων, περιλαμβάνεται κατάσταση εισοδημάτων αμφότερων των διαδίκωνꞏ |
|  |  |  |
|  | β. | εκδίδουν προσωρινό διάταγμα με το οποίο να ρυθμίζονται θέματα που αφορούν τη γονική μέριμνα, τη διατροφή και τη στέγη, ώστε να προστατευτεί ο διάδικος από την τυχόν απώλεια των δικαιωμάτων του κατά τη διάρκεια και μέχρι να εκδοθεί η απόφαση επί της κύριας δίκης και να διασφαλιστεί το βέλτιστο συμφέρον των παιδιών, εξοικονομώντας σημαντικό χρόνο και αποφεύγοντας περιττά έξοδα, εντάσεις και φιλονικίες μεταξύ των διαδίκων. |
|  |
| Να γίνουν οι συνακόλουθες νομοτεχνικές διορθώσεις. |

Αρ. Φακ.: 23.01.059.040-2018

ΑΦ, ΧΑ/ΜΑΧ